Stredná odborná škola techniky a služieb, Tovarnícka 1609, Topoľčany

**E X T E R N Á F O R M A ŠT Ú D I A**

***ŠTUDIJNÝ PORIADOK A ORGANIZAČNÉ ZABEZPEČENIE***

1. **Základné ustanovenia**

1. Študijný poriadok a organizačné zabezpečenie boli vypracované podľa zákona

 č. 245/2008 o výchove a vzdelávaní (školského zákona).

2. Jeho cieľom je stanoviť podmienky externej formy štúdia v SOŠ TaS Topoľčany.

3. Externá forma štúdia v SOŠ TaS Topoľčany sa uskutočňuje v súlade s § 7 Vyhl. MŠ VVa Š SR

 č.65/2015 o stredných školách a organizuje sa ako **diaľkové vzdelávanie** podľa § 54 ods. 3

 zákona č. 245/2008 o výchove a vzdelávaní (školského zákona).

4. Diaľkové vzdelávanie podľa § 54 ods. 9 zákona č. 245/2008 o výchove a vzdelávaní

 (školského zákona) je organizované spravidla **raz týždenne v rozsahu šesť až sedem**

 **konzultačných hodín**. Uskutočňuje sa **v dvojročnom vzdelávacom programe** v súlade s

 ods.1 b) §7 Vyhl. MŠ VVa Š SR č.65/2015 o stredných školách a v zmysle § 47a ods. 3 b) a 6,

 keďže absolvent tejto formy štúdia získava výučný list.

5. Žiaci, ktorí získali ÚSOV alebo SOV v inom učebnom alebo študijnom odbore študujú len

 **odborné predmety** v súlade s § 47a ods. 4 zákona č. 245/2008 o výchove a vzdelávaní

 (školského zákona) a sú zaradení **do 2.ročníka** štúdia.

6. Uchádzač sa stáva študentom externej formy štúdia určeným dňom prijatia.

7. Školský rok má dve klasifikačné obdobia. Klasifikačné obdobie je ukončené klasifikáciou

 žiaka z predmetov, ktoré sú predpísané učebným plánom príslušného školského

 vzdelávacieho programu.

8. Na konci klasifikačného obdobia sa žiakovi vydá vysvedčenie.

9. Poverení učitelia externého štúdia v spolupráci s triednym učiteľom zabezpečia na

 dané klasifikačné obdobie učebné zdroje podľa platných učebných osnov (učebnice, príp.

 učebné texty v elektronickej podobe) a tematické okruhy, z ktorých budú študenti v

 klasifikačnom období skúšaní.

10. Riaditeľ školy stanoví rozvrh hodín, podľa ktorého budú prebiehať konzultačné hodiny

 pre jednotlivé vyučovacie predmety a v rámci ktorého je učiteľ povinný klasifikovať

 každého žiaka v danom klasifikačnom období .

11. Ak žiaka nie je možné klasifikovať v riadnom klasifikačnom období , učiteľ ho

 neklasifikuje a žiakovi riaditeľ školy určí komisionálne skúšky v náhradnom

 termíne podľa § 56 a 57 zákona o výchove a vzdelávaní č.245/2008 Z.z.

12. V prípade, že žiak sa *nezúčastní na viac ako 50% konzultačných hodín* bez riadneho

 ospravedlnenia v danom klasifikačnom období, považuje sa to o nezáujem o štúdium

 a riaditeľ školy vyzve žiaka na *ukončenie štúdia.*

**2. Povinnosti študenta**

1. Študent dodržiava pokyny zástupcu riaditeľa pre teoretické vyučovanie a triedneho

 učiteľa, ktorí sú zodpovední za agendu diaľkového vzdelávania.

2. Za používanie učebníc, poskytnutie učebných pomôcok, študijných materiálov a

 pod. študent uhradí zálohu vo výške 10 eur – vratnú po skončení štúdia a vrátení

 všetkých poskytnutých pomôcok.

3. Zálohu študent uhradí najneskôr do 31.septembra zodpovednému zástupcovi školy, ktorý o

 tom vystaví príjmový doklad.

**3. Komisionálna skúška v náhradnom termíne**

1. Organizáciu komisionálnej skúšky zabezpečuje triedny učiteľ a predkladá

 zodpovednému zástupcovi riaditeľa. Koná sa v súlade s § 57 ods.1, písm. f. a podľa č.24

 Metodického pokynu MŠ VVaŠR č.21/2011 na hodnotenie a klasifikáciu žiakov SŠ

2. Skúška pozostáva z úloh, určených predmetovou komisiou pre príslušný predmet, pre

 príslušný odbor a ročník. Súčasťou protokolu o skúške v prílohe je a/ zadanie úloh so

 stupnicou bodového hodnotenia a ich klasifikáciou, b/ vypracovanie úloh žiakom, c/

 oznámenie o výsledku. Skúška môže mať aj písomnú časť, ktorá sa hodnotí osobitne.

3. Študent má pred ústnou odpoveďou v závislosti od náročnosti úloh 15-20 minút na

 písomnú prípravu.

4. Skúška prebieha formou riadeného rozhovoru, počas ktorého študent odpovedá

 na doplňujúce otázky skúšajúceho, prípadne ďalších členov komisie. Odpoveď

 trvá 10- 15 min.

5. Študent je povinný riadne a v deň skúšky ospravedlniť svoju neúčasť na skúške.

6. Neúčasť na skúške triedny učiteľ ospravedlní iba v prípade, ak je doložená hodnoverným

 dokladom (potvrdenie lekára o PN, úradné potvrdenie o účasti na pohrebe a pod).

7. Neospravedlnená neúčasť na skúške sa zapisuje do protokolu o komisionálnej skúške ako

 *„nezúčastnil sa“* a skúška z predmetu sa klasifikuje známkou *„nedostatočný“.*

8. V odôvodnených prípadoch môže byť študentovi povolený náhradný termín

 skúšky, o ktorý študent písomne požiada najneskôr do 3 dní po riadnom termíne

 skúšky. Náhradný termín povolí riaditeľ školy iba v jednotlivých prípadoch tým

 študentom, ktorý dodržia vyššie uvedený postup.

9. Ak je študent klasifikovaný na komisionálnej skúške známkou *„nedostatočný“*

v druhom klasifikačnom období, musí písomne požiadať riaditeľa školy o

 umožnenie opravnej skúšky za uvedené obdobie. Ak tak neurobí do 3 dní od

 konania skúšky, na vysvedčení bude uvedený celkový prospech *„neprospel“.*

Študent má v takomto prípade možnosť písomne požiadať riaditeľa školy do

 15.septembra školského roka nasledujúceho po školskom roku v ktorom žiak

 neprospel o opakovanie ročníka. V prípade, že tak neurobí, bude jeho štúdium

 považované za ukončené.

Platnosť: od 01.09.2017